Document ID: 31981R0290

*****
ΚΑΝΟΝΙΣΜΟΣ (ΕΟΚ) αριθ. 290/81 ΤΗΣ ΕΠΙΤΡΟΠΗΣ
της 3ης Φεβρουαρίου 1981
περί τροποποιήσεως των κανονισμών (ΕΟΚ) αριθ. 1727/70, (ΕΟΚ) αριθ. 1728/70, (ΕΟΚ) αριθ. 2603/71 και (ΕΟΚ) αριθ. 410/76 με σκοπό την εφαρμογή τους στην ποικιλία του καπνού Samsun
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 3 παράγραφος 3 εδάφιο πρώτο, το άρθρο 5 παράγραφος 6, το άρθρο 6 παράγραφος 10 και το άρθρο 7 παράγραφος 4,
Εκτιμώντας:
ότι ο κανονισμός (ΕΟΚ) αριθ. 1779/80 του Συμβουλίου της 30ής Ιουνίου 1980 περί καθορισμού για τη συγκομιδή του 1980 των τιμών στόχου, των τιμών παρεμβάσεως και των πριμοδοτήσεων που παρέχονται στους αγοραστες του καπνού σε φύλλα, των τιμών παρεμβάσεως που προέρχονται από τον δεματοποιημένο καπνό, καθώς και των ποικιλιών αναφοράς (2), ανέγραψε την ποικιλία Samsun στον πίνακα των κοινοτικών ποικιλιών·
ότι πρέπει λοιπόν να συμπληρωθούν οι κανονισμοί των οποίων οι διατάξεις αναφέρονται στις διάφορες ποικιλίες των καπνών, δηλαδή οι κανονισμοί:
- (ΕΟΚ) αριθ. 1727/70 της Επιτροπής της 25ης Αυγούστου 1970 περί των λεπτομερειών της παρεμβάσεως στον τομέα του ακατέργαστου καπνού (3), όπως τροποιήθηκε τελευταία από τον κανονισμό (ΕΟΚ) αριθ. 2673/80 (4),
- (ΕΟΚ) αριθ. 1728/70 της Επιτροπής της 25ης Αυγούστου 1970 περί καθορισμού κλιμάκων προσαυξήσεων και μειώσεων στον τομέα του ακατέργαστου καπνού (5), όπως τροποποιήθηκε τελευταία από την πράξη προσχωρήσεως της Ελλάδος,
- (ΕΟΚ) αριθ. 2603/71 της Επιτροπής της 6ης Δεκεμβρίου 1971 περί των λεπτομερειών συνάψεως συμβάσεων εμπορικής επεξεργασίας και συσκευασίας των κατεχομένων από τους οργανισμούς παρεμβάσεως καπνών (6), όπως τροποποιήθηκε τελευταία από τον κανονισμό (ΕΟΚ) αριθ. 3477/80 (7),
- (ΕΟΚ) αριθ. 410/76 της Επιτροπής της 23ης Φεβρουαρίου 1976 περί καθορισμού των μεγίστων επιτρεπτών ποσοστών απωλειών βάρους κατά τον έλεγχο των εργασιών της εμπορικής επεξεργασίας και συσκευασίας του καπνού (8), όπως τροποιήθηκε τελευταία από τον κανονισμό (ΕΟΚ) αριθ. 1979/79 (9)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ακατέργαστου Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στα παραρτήματα ΙV του κανονισμού (ΕΟΚ) αριθ. 1727/70, Ι και ΙΙ του κανονισμού (ΕΟΚ) αριθ. 1728/70, καθώς και στα παραρτήματα του κανονισμού (ΕΟΚ) αριθ. 2603/71 και του κανονισμού (ΕΟΚ) αριθ. 410/76, ο όρος "Perustitza" που υποδεικνύει την ποικιλία απέναντι του αύξοντος αριθμού 14 αντικαθίσταται από τους ακόλουθους όρους:
"α) Perustitza.
β) Samsun".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 3 Φεβρουαρίου 1981.

Labels: 3
11
17